Den Vest-Sjællandske Avis, 1816-03-12
Oversigt, af Dagens udenlandske Nyheder. Napoleon satte fordum den nordlige Halvkugle i af Jorden i Bevægelse, nu beskiæftiger han den sydlige; thi ikke mindre end som 60 Transportskibe bruges for at seile imellem Cap og St. Helena, for at forsyne denne Øe med de Ting, den nu behøver. fjernet fra ham opdrages hans unge Søn paa det østerrigske Slot Schønbruun, imedens Hans Gemalinde, hvis hele franske Hofstat afskediges, begiver sig til Parma, intet Haab har Lykken levnet sin fordums Yndling om nogensinde at faae de to elskede Gienstande at see, som endnu allene kunde binde hans Hierte til Jorden. – Hans Keiserlige Svigerfader vedbliver at finde Behag i at bereise de italienske Lande, som efter hans Fald ere blevne forbundne med de østerrigske Stater; den 16de Febr. kom han til Pavia, besaae Universitetets Bygninger, og tillod at Hans og hans Gemalindes Buster bleve opstillede ved Siden af Maria Theresias og Joseph den 2dens; i Marts vil Keiseren i Verona holde en Sammenkomst med sin Datter Maria Louise, og i Juni vil han vende tilbage til sin Hovedstad. – J denne Stads Hoftidende er den hellige Alliance først bleven bekiendtgjort den 26de Febr., under den Rubrik: Rusland; Østerrigs vigtigste politiske Forhandling for nærværende Tid den med Baiern, skal nu afsluttes i München. Kongen af Preussen har ved sin Statskantsler, Fyrsten af Hardenberg, ladet tilkiendegive Beboerne i de nye Lande, som ere erhvervede ved Rhinen, at det Rygte, at Preussen igien ville stille sig ved disse Lande er ganske ugrundet; for at hædre den afdøde Jnfanterie Generals, Grev Bülow af Dennewitz Minde, har Hs. Majestæt befalet, at alle Officerer i den preussiske Armee skal i tre Dage bære Sorg for den Afdøde, en Udmærkelse, som ikke er blevet forundet nogen preussisk General, efter de to under Frederik den store saa berømte Feldherrer Greve af Schwerins og General Seydlitzs Død. – J det uroelige Würtemberg er et nyt Tønder til Misforstaaelse fremkommet, da den Kongelige Geheime Secretair Hofacker, som Kongen uden foregaaende Forbør og Dom havde afsat fra sin Post og ladet fængsle, har henvendt sig med sin Klage til Stænderne, forresten har Kongen afsendt til Petersborg Ratificationen paa sin Søns Giftermaal; i Anledning af dette Ægteskab, har den Russiske Keiser den 25de Januar udstædet en Ukase, hvori han tilligemed den regierende Hertug af Schlesvig=Holsteen Oldenborg har erklæret sig til Formynder for Storfyrstinde Catharinas umyndige Prindser af hendes første Ægteskab, Alexander og Peter. En hollandsk Correer har bragt Efterretningen om hendes Søster, Storfyrstindes Annas Formæling med Kronprindsen af Nederlandene den 21de Febr.; det høie Par ventes i Berlin paa Hiemreisen i Begyndelsen af Juni, forresten forglemmes Politiken i Rusland over Høitideligheder og Fester, og man bemærker neppe at den Russiske Feldtmarskal Barclay de Tolli er afreist til den russiske Armee i Mohilew, som vedbliver at være samlet paa det tyrkiske Riges Grændse. – J Frankrig er man beskiæftiget med den ulykkelige Dronnings Maria Antoinettes Testament, det var overleveret til den berygtede Robespierre, han boede hos en Snedker ved Navn Davleix, med hans Datter han stod i en nøie Forbindelse, ved Enden af sin Løbebane gav han hende sine Papirer, hun blev siden henrettet, men afleverede dom i Forveine, de kom i den Deputerede Canetois Hænder, hos hvilken det nu er blevet fundet. Saa eenstemmige, de Deputeredes Følelser viiste sig ved Forelæsningen af dette Testament, saa langt er det endnu fra at denne Eenighed, denne Hengivenhed for den Kongelige Familie er almindelig i Frankerige; Regieringen nødes destoværre idelig til at bruge strenge Midler mod den Oprørs-Jld, som luer under Asken. En Complot er nyelig opdaget af Sammensvorne, som havde lovet den afsatte Keiser Troeskab, i Staden Tarrancon vare store Uroeligheder forefaldne og Nationalgarden forblev uvietsom Kongemorderne eller de Medlemmer af Conventet, som har stemt for Ludvig d. 16des Død, og som ere udelukte fra den almindelige Amnesti, udvandre nu af Frankerige, og et nyt Slags franske Emigrantere komme til giennemstreise Europa; dog kun de Kongemordere ere forviiste fra Frankerige, som stemte for den nye Constitution, som Napoleon indførte i 1815, af 306 Personer, som stemte for Ludvig d. 16des Død, skal kun 210 endnu være i Live, Mähren, Schlesien, eller Crimm er anviist til deres Opholdsted; den rigeste af dem, er den forrige Erstatscansler Cambaceres, som nedsætter sig i Schlesien og bringer derfra med sig en Formue paa 14 Millioner Franker, Carnot skal være den fattigste iblandt dem.